CELEX: 32020D1653
Language: et
Date: 2020-11-06 00:00:00
Title: Komisjoni rakendusotsus (EL) 2020/1653, 6. november 2020, millega lõpetatakse Hiina Rahvavabariigist ja Indoneesiast pärit teatavate kuumvaltsitud roostevabade teraslehtede ja -rullide importi käsitlev subsiidiumivastane menetlus

9.11.2020   
               
               
                  ET
               
               
                  Euroopa Liidu Teataja
               
               
                  L 372/50
               
            
         KOMISJONI RAKENDUSOTSUS (EL) 2020/1653,
         6. november 2020,
         millega lõpetatakse Hiina Rahvavabariigist ja Indoneesiast pärit teatavate kuumvaltsitud roostevabade teraslehtede ja -rullide importi käsitlev subsiidiumivastane menetlus
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1037 kaitse kohta subsideeritud impordi eest riikidest, mis ei ole Euroopa Liidu liikmed, (1) eriti selle artikli 14 lõiget 1,
         ning arvestades järgmist:
         1.   MENETLUS
         
         
                     (1)
                  
                  
                     Euroopa Komisjon (edaspidi „komisjon“) algatas 10. oktoobril 2019 subsiidiumivastase uurimise seoses teatavate Hiina Rahvavabariigist ja Indoneesiast pärit kuumvaltsitud roostevabade teraslehtede ja -rullide impordiga liitu. Komisjon avaldas algatamisteate Euroopa Liidu Teatajas (2).
                  
               
                     (2)
                  
                  
                     Uurimisalune toode on kuumvaltsitud, kuid edasise töötluseta roostevabast terasest lehtvaltstooted, rullidena või mitte (sealhulgas mõõtu lõigatud tooted ja kitsad ribad), välja arvatud mitte rullides tooted laiusega vähemalt 600 mm ja paksusega üle 10 mm, mis on pärit Hiina Rahvavabariigist ja Indoneesiast.
                  
               
                     (3)
                  
                  
                     Uurimine algatati kaebuse põhjal, mille esitas Euroopa Teraseühendus (edaspidi „Eurofer“ või „kaebuse esitaja“) nelja liidu tootja nimel, kelle toodang moodustab liidu kogu uurimisaluse toote toodangu. Kaebus sisaldas piisavaid tõendeid subsideerimise ja sellest tuleneva kahju kohta, mis õigustasid uurimise algatamist.
                  
               
                     (4)
                  
                  
                     Algatamisteates kutsus komisjon huvitatud isikuid uurimises osalemiseks ühendust võtma. Lisaks teatas komisjon eraldi kaebuse esitajatele, teistele teadaolevatele liidu tootjatele, teadaolevatele eksportivatele tootjatele ning Hiina Rahvavabariigi ametiasutustele, teadaolevatele importijatele, tarnijatele, kasutajatele ja kauplejatele ning teadaolevalt asjassepuutuvatele ühendustele uurimise algatamisest ja kutsus neid selles osalema.
                  
               
                     (5)
                  
                  
                     Huvitatud isikutel oli algatamisteates sätestatud tähtaja jooksul võimalik esitada uurimise algatamise kohta märkusi ning taotleda komisjonilt ja/või kaubandusmenetluses ärakuulamise eest vastutavalt ametnikult enda ärakuulamist.
                  
               2.   KAEBUSE TAGASIVÕTMINE JA MENETLUSE LÕPETAMINE
         
         
                     (6)
                  
                  
                     18. septembril 2020. aastal teatas kaebuse esitaja komisjonile, et ta võtab oma kaebuse tagasi.
                  
               
                     (7)
                  
                  
                     Määruse (EL) 2016/1037 artikli 14 lõike 1 kohaselt võib menetluse lõpetada, kui kaebus võetakse tagasi ja kui lõpetamine ei ole vastuolus liidu huvidega.
                  
               
                     (8)
                  
                  
                     Uurimise käigus ei ilmnenud ühtegi asjaolu, mis oleks andnud tunnistust sellest, et menetluse jätkamine on liidu huvides.
                  
               
                     (9)
                  
                  
                     Kokkuvõttes leidis komisjon, et subsiidiumivastane menetlus Hiina Rahvavabariigist ja Indoneesiast pärit teatavate kuumvaltsitud roostevabade teraslehtede ja -rullide impordi suhtes liitu tuleks lõpetada meetmeid kehtestamata.
                  
               
                     (10)
                  
                  
                     Huvitatud isikuid teavitati sellest ja neile anti võimalus esitada märkusi. Indoneesia valitsus märkis, et ta nõustub täielikult komisjoni järeldusega. Rohkem märkusi ei esitatud.
                  
               
                     (11)
                  
                  
                     Käesolev otsus on kooskõlas määruse (EL) 2016/1037 artikli 25 lõike 1 kohaselt loodud komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Lõpetatakse subsiidiumivastane menetlus Hiina Rahvavabariigist ja Indoneesiast pärit ning praegu HS-koodide 7219 11, 7219 12, 7219 13, 7219 14, 7219 22, 7219 23, 7219 24, 7220 11 ja 7220 12 alla kuuluvate kuumvaltsitud, kuid edasise töötluseta roostevabast terasest lehtvaltstoodete (rullidena või mitte (sealhulgas mõõtu lõigatud tooted ja kitsad ribad), välja arvatud mitte rullides tooted laiusega vähemalt 600 mm ja paksusega üle 10 mm) impordi suhtes liitu.
         
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 6. november 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 176, 30.6.2016, lk 55.
         
            (2)  Teade Hiina Rahvavabariigist ja Indoneesiast pärit teatavate kuumvaltsitud roostevabade teraslehtede ja -rullide importi käsitleva subsiidiumivastase menetluse algatamise kohta (ELT C 342, 10.10.2019, lk 18).